CELEX: 21993A0316(01)
Language: el
Date: 1995-10-18 00:00:00
Title: Πρωτόκολλο για τον καθορισμό, για την περίοδο από 1ης Ιανουαρίου 1992 έως 30 Σεπτεμβρίου 1993, των δυνατοτήτων αλιείας και της χρηματικής συνεισφοράς που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Μοζαμβίκης όσον αφορά τις σχέσεις τους στον τομέα της αλιείας

Avis juridique important

|

21993A0316(01)

Πρωτόκολλο για τον καθορισμό, για την περίοδο από 1ης Ιανουαρίου 1992 έως 30 Σεπτεμβρίου 1993, των δυνατοτήτων αλιείας και της χρηματικής συνεισφοράς που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Μοζαμβίκης όσον αφορά τις σχέσεις τους στον τομέα της αλιείας  

Επίσημη Εφημερίδα αριθ. L 064 της 16/03/1993 σ. 0002

ΠΡΩΤΟΚΟΛΛΟ για τον καθορισμό, για την περίοδο από 1ης Ιανουαρίου 1992 έως 30 Σεπτεμβρίου 1993, των δυνατοτήτων αλιείας και της χρηματικής συνεισφοράς που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Λαϊκής  Δημοκρατίας της Μοζαμβίκης όσον αφορά τις σχέσεις τους στον τομέα της αλιείαςΤΑ ΣΥΜΒΑΛΛΟΜΕΝΑ ΣΤΟ ΠΑΡΟΝ ΠΡΩΤΟΚΟΛΛΟ ΜΕΡΗ,  ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Μοζαμβίκης όσον αφορά τις σχέσεις τους στον τομέα της αλιείας, που υπεγράφη στις 30 Σεπτεμβρίου 1988,  ΣΥΜΦΩΝΟΥΝ ΤΑ ΕΞΗΣ:  Άρθρο 1  Κατ' εφαρμογή του άρθρου 2 της συμφωνίας και για περίοδο από 1ης Ιανουαρίου 1992 μέχρι 30 Σεπτεμβρίου 1993 εκδίδονται άδειες με τις οποίες επιτρέπεται η ταυτόχρονη άσκηση αλιευτικών δραστηριοτήτων στα ύδατα της Μοζαμβίκης σε 42 ωκεανοπόρα θυνναλιευτικά  με θαλάμους κατάψυξης. Άρθρο 2  1. Η χρηματική συνεισφορά που αναφέρεται στο άρθρο 8 της συμφωνίας για την περίοδο που προβλέπεται στο άρθρο 1 του παρόντος πρωτοκόλλου καθορίζεται σε 300 000 Ecu, που καταβάλλονται σε δύο ίσες ετήσιες δόσεις. Το εν λόγω ποσό καλύπτει αλιεύματα  τονοειδών στα ύδατα της Μοζαμβίκης βάρους 6 000 τόνων. Εάν τα αλιεύματα των τονοειδών από κοινοτικά σκάφη στα ύδατα της Μοζαμβίκης υπερβεί την εν λόγω ποσότητα, το προαναφερθέν ποσό αυξάνεται κατ' αναλογία.  2. Η διάθεση αυτής της αντιστάθμισης υπάγεται αποκλειστικά στην αρμοδιότητα της κυβέρνησης της Λαϊκής Δημοκρατίας της Μοζαμβίκης. Άρθρο 3  1. Η Κοινότητα συμμετέχει επίσης, κατά τη διάρκεια της περιόδου που ορίζεται στο άρθρο 1 στη χρηματοδότηση των επιστημονικών ή τεχνικών προγραμμάτων της Μοζαμβίκης (εξοπλισμός, υποδομή, ενίσχυση των διοικητικών δομών στον τομέα της αλιείας κ.λπ.) που  αποσκοπούν στη βελτίωση των γνώσεων για τους αλιευτικούς πόρους στα ύδατα της Μοζαμβίκης.  2. Η συμμετοχή αυτή ορίζεται σε 180 000 Ecu για τη διάρκεια του παρόντος πρωτοκόλλου.  3. Οι αρχές της Μοζαμβίκης διαβιβάζουν στις υπηρεσίες της Επιτροπής σύντομη έκθεση σχετικά με τη χρησιμοποίηση του εν λόγω ποσού.  4. Η συμμετοχή της Κοινότητας στα επιστημονικά ή τεχνικά προγράμματα καταβάλλεται σε λογαριασμό που καθορίζει εκάστοτε το Υπουργείο Αλιείας.  5. Ένα τμήμα του προαναφερόμενου ποσού το οποίο δεν πρέπει να υπερβαίνει τα 50 000 Ecu, θα μπορεί να χρησιμοποιηθεί, αιτήσει των αρχών της Μοζαμβίκης, για την κάλυψη των δαπανών συμμετοχής σε διεθνείς συνεδριάσεις σχετικά με την αλιεία. Άρθρο 4  Στην περίπτωση που η Επιτροπή παραλείψει να πραγματοποιήσει τις πληρωμές που προβλέπονται στα άρθρα 2 και 3 αυτού του πρωτοκόλλου, η συμφωνία αλιείας είναι δυνατόν να διακοπεί. Άρθρο 5  Το πρωτόκολλο που επισυνάπτεται στη συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Μοζαμβίκης σχετικά με τις σχέσεις τους στον τομέα της αλιείας καταργείται και αντικαθίσταται από το παρόν πρωτόκολλο. Άρθρο 6  Το παρόν πρωτόκολλο αρχίζει να ισχύει την ημέρα της υπογραφής του.  Εφαρμόζεται από την 1η Ιανουαρίου 1992.